इस कार्यक्रम के मुख्य आयोजक केशव बढाया थे। केशव बढाया ने बताया कि खण्डेलवाल समाज के हजारों प्रोफेशनल्स इस मंच के जरिए एक जुट होंगे। हर प्रोफेशनल ने मंच पर पहुंचकर अपना परिचय भी दिया। आयोजित हुए सेशंस में पहला सत्र महिलाओं का रहा, जिसमें खंडेलवाल समाज में “महिलाओं की स्थिति और पारिवारिक चुनौतियां” विषय पर चर्चा हुई। दूसरा सेशन चिकित्सकों का रहा जिसमें वरिष्ठ मनोचिकित्सक डॉक्टर अशोक तांबी, वाइस चांसलर राजस्थान मेडिकल एंड हेल्थ यूनिवर्सिटी डॉक्टर डीके गुप्ता, वरिष्ठ गुदा रोग विशेषज्ञ डॉक्टर दिनेश शाह, ने भाग लिया। उन्होंने समाज में डॉक्टर की भूमिका पर चर्चा की।